cyanic-selkie/wikianc huggingface dataset:
Γιώργος Κοτζιούλας
Έργο
Το 2014 από τις εκδόσεις Νηρέας εκδίδονται πεζά του με τίτλο "Πικρή ζωή και άλλα πεζογραφήματα", με εξώφυλλο του Α. Φασιανού κι επιμέλεια της Σωτηρίας Μελετίου (2η έκδοση 2016, εκδόσεις Δρόμων). Στα πεζά του, που διακρίνονται σε "Αθηναϊκά" και "Ηπειρωτικά", ως προς το χώρο δράσης των προσώπων, ακολουθεί την παπαδιαμαντική παράδοση, ασχολούμενος με κοινωνικές ομάδες ταπεινών ανθρώπων και περιγράφοντας ρεαλιστικά, αλλά με αγάπη και τρυφερότητα, τους απόκληρους και τη ζωή τους. Υιοθετεί έτσι ένα είδος κοινωνικού νεο-ρεαλισμού, επενδυμένο με λυρικότητα, φυσιολατρεία και στοχασμό προσωπικό. Συναντιόνται σε αυτά η σοσιαλιστική ιδεολογία με την πρωτοχριστιανική "θεολογία". Από άποψη τεχνικής τα πεζά του έχουν αξία, αφού σε αυτά υπάρχουν αφηγηματικές τεχνικές, όπως οι πολλαπλοί εγκιβωτισμοί θεμάτων, η σύμμιξη διαλόγου και πλάγιου λόγου σε μια πρόταση, η επιβράδυνση κι επιτάχυνση της δράσης κ.α., που δύσκολα συναντώνται σε τόσο πρώιμες γραφίδες. Το 2018 από τις εκδόσεις Δρόμων εκδίδονται πεζά του με τίτλο "Με τον κόμπο στο λαιμό και άλλα διηγήματα", με εκτενή εισαγωγή για το πεζογραφικό έργο του Κοτζιούλα από το Στέλιο Φώκο.
Γνωστός είναι ο Κοτζιούλας και για τις φιλολογικές μεταφράσεις του κλασικών συγγραφέων, Ελλήνων και Λατίνων. Γνωστότερη είναι η μετάφρασή του της "Αθηναίων πολιτείας" του Αριστοτέλη, στις εκδόσεις Ζαχαρόπουλου, το 1939, με εισαγωγή και σχόλια δικά του και πρόλογο του Γ. Κορδάτου. Σε περιοδικά (π.χ. "Νεοελληνικά Γράμματα") έχουν δημοσιευτεί σε συνέχειες οι μεταφράσεις του από τον " Αλκιβιάδη" του Πλούταρχου, το πρώτο βιβλίο του Θουκυδίδη, το όγδοο του Ηρόδοτου κ.α. Το 2015 εκδόθηκαν μεταφράσεις του (εκδ. "Οδυσσέας") αρχαίων Ελλήνων ποιητών (Καλλίνος, Σόλων, Υβρίας, Θέογνις, Θεόκριτος, Βίων, Μόσχος, Αριστοφάνης ("Ειρήνη"), Αισχύλος ("Αγαμέμνων", αποσπ.)κ.α., όπου θαυμάζει κανείς τη φιλολογική και λογοτεχνική ικανότητα του μεταφραστή, όπως ξαναβλαστίζει με το λόγο του τα αρχαία κείμενα. Οι λατινικές μεταφράσεις του Γ. Κοτζιούλα παραμένουν ανέκδοτες εκτός από ελάχιστα αποσπάσματα που δημοσιεύθηκαν σε περιοδικά κατά καιρούς. Κατά τον καθηγητή της κλασικής Φιλολογίας στο Πανεπιστήμιο Κρήτης Μιχαήλ Πασχάλη: "... Οι αριστουργηματικές μεταφράσεις των ποιημάτων του Κατούλλου που αναφέρονται στον θάνατο του αδελφού του (c. 65 και c.101) θα κοσμούσαν την οποιαδήποτε ανθολογία πρωτότυπης ή μεταφρασμένης ποίησης με αυτό το θέμα. Οι μεταφράσεις των Ωδών του Ορατίου αποτελούν μοναδικό επίτευγμα και αναδεικνύουν τον ποιητή Γιώργο Κοτζιούλα ως τον κορυφαίο ποιητή-μεταφραστή λατινικής λυρικής ποίησης στη νεοελληνική λογοτεχνία." Το 2020 εκδόθηκαν μεταφράσεις του γαλλόφωνων ποιητών με παρουσίαση, πρόλογο και εισαγωγή της Λητώς Αλεξάκη.
Εργογραφία
Ποίηση
Πεζογραφία
Δοκίμια
Λαογραφικά
"Ο Γιώργος Κοτζιούλας για τα Τζουμέρκα" (δημοτικά τραγούδια, λαογραφικές σελίδες, Κ. Κρυστάλλης), αφιέρωμα Ι.Λ.Ε.Τ., 2016
Μεταφράσεις
Εξωτερικοί σύνδεσμοι
Κατηγορία:Νεοέλληνες ποιητές Κατηγορία:Νεοέλληνες λογοτέχνες Κατηγορία:Έλληνες θεατρικοί συγγραφείς Κατηγορία:Μέλη του ΕΛΑΣ
Ουνστ
Το Ουνστ ή Ανστ, (αγγλικά Unst) είναι νησί του Ηνωμένου Βασιλείου και συγκεκριμένα το τρίτο μεγαλύτερο νησί του νησιωτικού συμπλέγματος των νησιών Σέτλαντ της Σκωτίας, μετά το Μέινλαντ και το Γελλ. Έχει έκταση 121 τ.χλμ. και 632 κατοίκους (2011). Είναι το βορειότερο νησί των Βρετανικών Νήσων και είναι κυρίως πεδινό με απόκρημνες ακτές. Ο κύριος οικισμός είναι το Μπάλτασαουντ, πρώην δεύτερο μεγαλύτερο λιμάνι αλιείας ρέγγας μετά το Λέργουικ και τώρα κέντρο ζυθοποιίας και κέντρο αναψυχής. Άλλοι οικισμοί του νησιού είναι το Uyeasound, στο οποίο βρίσκεται το Greenwell's Booth μία χανσεατική αποθήκη και το Muness Castle ένα κάστρο που χτίστηκε το 1598, και το Haroldswick, ο βορειότερος οικισμός των Βρετανικών Νήσων και κέντρο πολιτιστικής κληρονομιάς.
Εξωτερικοί σύνδεσμοι
Κατηγορία:Σέτλαντ
Παλαιοχώρι Σίμου Αιτωλοακαρνανίας
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Ναυπακτίας
(65407) 2002 RP120
Το (65407) 2002 RP120 είναι ένας δαμοκλοειδής αστεροειδής με διάμετρο περίπου 14,6 χιλιόμετρα. Το περιήλιό του βρίσκεται στην Κυρίως Ζώνη Αστεροειδών, ενώ το αφήλιό του στον διασκορπισμένο δίσκο, σε απόσταση 105,3 ΑΜ. Ανήκει σε μία ομάδα αστεροειδών με ανάδρομη τροχιά, και είναι το δεύτερο από τα δύο αριθμημένα μέλη αυτής της ομάδας (το άλλο είναι η 20461 Διόρετσα). Έχει γκριζωπό χρώμα (φάσμα BR=1,33). Ανακαλύφθηκε στις 4 Σεπτεμβρίου 2002.
Εξωτερικοί σύνδεσμοι
Κατηγορία:Δαμοκλοειδείς αστεροειδείς Κατηγορία:Μεταποσειδώνια αντικείμενα
Επιγένης ο Αθηναίος
Ο Επιγένης ο Αθηναίος ήταν ποιητής της μέσης κωμωδίας. Διασώθηκαν οι τίτλοι κάποιων έργων του (Αργυρίου αφανισμός, Βακχεία, Ηρωίνη, Μνημάτιον, Ποντικός) και ελάχιστα αποσπάσματα από τον Αθήναιο και από τον Πολυδεύκη.
Παραπομπές
Κατηγορία:Αρχαίοι Έλληνες συγγραφείς Κατηγορία:Αρχαίοι Έλληνες ποιητές Κατηγορία:Αρχαίοι Έλληνες κωμικοί ποιητές Κατηγορία:Αρχαίοι Αθηναίοι Κατηγορία:Ποιητές Μέσης Κωμωδίας
Διεθνείς Εμπορικοί Όροι
Οι Διεθνείς Εμπορικοί Όροι (πιο γνωστοί ως Incoterms  από την αγγλική συντομογραφία του International Commercial terms)  είναι κωδικοποιημένοι εμπορικοί όροι που έχει θεσπίσει το Διεθνές Εμπορικό Επιμελητήριο (International Chamber of Commerce ή ICC) και αφορούν την διακίνηση εμπορευμάτων. Οι εμπορικοί αυτοί όροι έχουν ομαδοποιηθεί με τέτοιο τρόπο, ώστε η κάθε ομάδα να προσδιορίζει με σαφήνεια ποιος (ο αγοραστής ή ο πωλητής) είναι υπεύθυνος για την διακίνηση εμπορευμάτων από τον αποστολέα έως τον παραλήπτη, τον τόπο παραλαβής και τον τόπο παράδοσης, καθώς επίσης και ποιος οφείλει να καταβάλει τις δαπάνες που θα προκύψουν σε κάθε στάδιο της μεταφοράς.
Γίνονται ευρέως αποδεκτοί από κυβερνήσεις, τελωνειακές και δικαστικές αρχές αλλά και από τους συναλλασσόμενους, καθώς εφαρμόζονται τόσο σε τοπικό όσο και σε διεθνές επίπεδο. Στόχος της θέσπισής τους είναι να ερμηνεύονται κατά τον ίδιο τρόπο από όλους, περιορίζοντας τις παρερμηνείες από χώρα σε χώρα. Ακόμη, περιορίζουν σημαντικά την ανάγκη σύνταξης ειδικής συμφωνίας για κάθε συναλλαγή. Η επιλογή του κατάλληλου Incoterm για κάθε αγοραπωλησία αποτελεί αντικείμενο διαπραγμάτευσης μεταξύ του αγοραστή και του πωλητή.
Την πρώτη θέσπισή των Incoterms- που πραγματοποιήθηκε το 1936- έχουν ακολουθήσει οχτώ νέες εκδόσεις, και από την 1η Ιανουαρίου 2011 εφαρμόζονται οι Incoterms 2010. Ο όρος Incoterm είναι κατοχυρωμένος από το Διεθνές Εμπορικό Επιμελητήριο.
Incoterms 2010
Στα συμβόλαια εμφανίζονται με τη μορφή τριών χαρακτήρων που ακολουθούνται από τον τόπο που συμφωνείται με βάση το συμβόλαιο (π.χ. CIF PIRAEUS). Οι όροι ομαδοποιούνται σε δύο βασικές κατηγορίες με βάση το μέσο μεταφοράς:
FCA: Free Carrier- Ελεύθερο στο Μεταφορέα (...κατανομαζόμενος τόπος)
Ο πωλητής παραδίδει τα εμπορεύματα στον μεταφορέα που του υποδεικνύει ο αγοραστής σε ένα προσυμφωνημένο μέρος. Ο αγοραστής από τη στιγμή της παράδοσης στον μεταφορέα αναλαμβάνει την κυριότητα του φορτίου και τον κίνδυνο μεταφοράς, καθώς θα είναι αποκλειστικός υπεύθυνος για τη μεταφορά τους στον τελικό προορισμό.
Αυτός ο όρος χρησιμοποιείται συνήθως σε φορτία που μεταφέρονται με συνδυασμένη μεταφορά (multimodal transport).
CPT: Carriage Paid To- Μεταφορά Πληρωμένη Μέχρι (...κατανομαζόμενος τόπος προορισμού)
Ο πωλητής παραδίδει το εμπόρευμα σε μεταφορική εταιρεία ή σε άλλο μέλος, επιλεγμένο από τον ίδιο σε κάποιο μέρος (προαιρετική η συμφωνία με τον αγοραστή για την ενδιάμεση αυτή τοποθεσία ). Ο πωλητής βάσει του συμβολαίου αναλαμβάνει όλα τα έξοδα μεταφοράς μέχρι τον κατονομαζόμενο τόπο προορισμού. Η ευθύνη κινδύνων και η πιθανή ασφάλιση του εμπορεύματος βαρύνει τον αγοραστή από τη στιγμή που το εμπόρευμα παραδοθεί στον πρώτο μεταφορέα.
Κατά τη διαδικασία συμφωνίας, θα πρέπει να γίνει ειδική αναφορά στα έξοδα εκφόρτωσης, καθώς μπορεί να συμφωνηθεί εξ αρχής να καλύπτονται από τον πωλητή και να συμπεριλαμβάνονται στα γενικά έξοδα μεταφοράς.
Κωνσταντίνος Μ. Σακελλαρόπουλος
Ο Κωνσταντίνος Σακελλαρόπουλος (1884 - 1970) ήταν Έλληνας διπλωμάτης.
Διεθνείς Εμπορικοί Όροι
CPT: Carriage Paid To- Μεταφορά Πληρωμένη Μέχρι (...κατανομαζόμενος τόπος προορισμού)
''Πρόκειται για το αντίστοιχο CFR, ο CPT όμως χρησιμοποιείται για μεταφορές με άλλα μέσα εκτός του πλοίου ή με συνδυασμένη μεταφορά. Εάν ο αγοραστής απαιτεί περαιτέρω εξασφάλιση, τότε προτιμάται ο όρος CIP. ''
Κωνσταντίνος Μ. Σακελλαρόπουλος
Βιογραφικά στοιχεία
Καταγόταν από την Κέρκυρα και ήταν γιος του Μιχαήλ Σακελλαρόπουλου. Ακολούθησε σταδιοδρομία στο διπλωματικό σώμα φτάνοντας μέχρι τον βαθμό του πρέσβη. Υπηρέτησε στη Θεσσαλονίκη, την Καβάλα, το Βουκουρέστι, το Βελιγράδι και τις Βρυξέλλες. Το 1921 υπηρέτησε στην Ύπατη Αρμοστεία Κωνσταντινούπολης, την περίοδο 1927 - 1931 διετέλεσε γενικός πρόξενος Κωνσταντινούπολης ενώ λίγα χρόνια αργότερα διορίστηκε πρέσβης στην Άγκυρα. Το 1945 τοποθετήθηκε πρέσβης στην Οτάβα, θέση στην οποία παρέμεινε μέχρι το 1950.
Διεθνείς Εμπορικοί Όροι
CIP: Carriage And Insurance Paid To- Μεταφορά και Ασφάλεια Πληρωμένη Μέχρι (...κατανομαζόμενος τόπος προορισμού)
Ο πωλητής καλύπτει τα έξοδα μεταφοράς και επιπλέον τα έξοδα ασφάλισης για την περίπτωση απώλειας ή ζημίας του εμπορεύματος μέχρι την παράδοση στον προσδιορισμένο προορισμό. Η ευθύνη και ο κίνδυνος για τα προϊόντα μεταφέρεται στον αγοραστή τη στιγμή που ο πωλητής τα θέσει στη διάθεση του πρώτου μεταφορέα, τον οποίο ο ίδιος ορίζει. Εάν ο αγοραστής επιθυμεί ευρύτερη ασφαλιστική κάλυψη από αυτή που του παρέχει ο πωλητής, τότε αναλαμβάνει ο ίδιος την επιπλέον αυτή δαπάνη.
Ο πωλητής εκτελωνίζει το προϊόν για εξαγωγή και οφείλει να παραδώσει στον αγοραστή όλες τις φορτωτικές, ώστε να μπορέσει να κάνει τη διαδικασία εισαγωγής και μεταφοράς από πλευράς του στη συνέχεια.
Κωνσταντίνος Μ. Σακελλαρόπουλος
Βιογραφικά στοιχεία
Απεβίωσε στην Αθήνα.
Διεθνείς Εμπορικοί Όροι
CIP: Carriage And Insurance Paid To- Μεταφορά και Ασφάλεια Πληρωμένη Μέχρι (...κατανομαζόμενος τόπος προορισμού)
Πρόκειται για το ισοδύναμο CIF, ο CIP όμως αφορά όλες τις υπόλοιπες μεταφορές εκτός της θαλάσσιας μεταφοράς.
DAP: Delivered at Place- Παραδοτέο στον Τόπο Προορισμού (...κατανομαζόμενος τόπος προορισμού)
Ο πωλητής αναλαμβάνει τη μεταφορά σε συγκεκριμένο προορισμό, συμπεριλαμβανομένου κάθε κόστους και κινδύνου μέχρι το εμπόρευμα να είναι έτοιμο να εκφορτωθεί από τον αγοραστή στον τόπο προορισμού. Ο αγοραστής καλύπτει το κόστος εισαγωγής των εμπορευμάτων.
DAT: Delivered at Terminal- Παραδοτέο στο Τερματικό (...κατανομαζόμενο τερματικό στο λιμάνι ή στον τόπο προορισμού)
Ο πωλητής αναλαμβάνει τη μεταφορά σε συγκεκριμένο τερματικό σε προσυμφωνημένο προορισμό. Ο πωλητής έχει την κυριότητα και αναλαμβάνει όλο τον κίνδυνο που συμπεριλαμβάνεται μέχρι και την εκφόρτωση στο τερματικό. Ο αγοραστής είναι υπεύθυνος για το κόστος εισαγωγής των προϊόντων, όμως η ευθύνη μεταβιβάζεται στον αγοραστή αφότου το εμπόρευμα εκφορτωθεί στο τερματικό από το μέσο μεταφοράς.
Ως "τερματικό" ορίζεται μια τοποθεσία- είτε καλυμμένη ή όχι, όπως μια αποβάθρα, μια αποθήκη, ένας δρόμος, ένας εμπορευματικός αεροσταθμός.
DDP: Delivered Duty Paid- Παραδοτέο, Δασμός Πληρωμένος (...κατανομαζόμενος τόπος προορισμού)
Ο αγοραστής οφείλει να ειδοποιήσει και να βοηθήσει τον πωλητή παρέχοντάς του οποιαδήποτε πληροφορία χρειαστεί σχετική με την ασφάλεια του εμπορεύματος, προκειμένου να μην υπάρξει πρόβλημα στην εξαγωγή, εισαγωγή και προώθηση του εμπορεύματος στον τελικό προορισμό.
Ο όρος DDP είναι ακριβώς αντίθετος του EXW.
FAS: Free Alongside Ship- Ελεύθερο Παράπλευρα στο Πλοίο (...κατανομαζόμενο λιμάνι φόρτωσης)
Ο πωλητής παραδίδει το εμπόρευμα παραπλεύρως του πλοίου που έχει ορίσει ο αγοραστής στο καθορισμένο λιμάνι φόρτωσης. Ο πωλητής είναι υπεύθυνος για την ετοιμασία του εμπορεύματος προς διακίνηση και τον εκτελωνισμό του, ενώ ο αγοραστής είναι υπεύθυνος στη συνέχεια για το ρίσκο και τα κόστη που αφορούν την φόρτωσή του στο πλοίο.
FOB: Free On Board- Ελεύθερο Επί του Πλοίου (...κατανομαζόμενο λιμάνι φόρτωσης)
Ο πωλητής ετοιμάζει τα προϊόντα για τη μεταφορά και είναι υπεύθυνος για την φόρτωση πάνω στο πλοίο που έχει ορίσει ο αγοραστής στο καθορισμένο λιμάνι φόρτωσης. Ο κίνδυνος απώλειας ή ζημίας των προϊόντων μεταφέρεται στον αγοραστή τη στιγμή που τα προϊόντα φορτωθούν στο πλοίο και ο αγοραστής είναι υπεύθυνος για οποιοδήποτε κόστος προκύψει από εκείνη τη στιγμή και έπειτα.
Σε περίπτωση που δε συμφωνούν τα δυο μέρη για την παράδοση πάνω στο πλοίο προτιμάται ο FAS, ενώ εάν η μεταφορά περιλαμβάνει και άλλα μέσα μεταφοράς ο FOB δεν καλύπτει τη συμφωνία και τότε προτιμάται ο FCA.
CFR: Cost And Freight- Αξία και Ναύλος (...κατανομαζόμενο λιμάνι προορισμού)
Ο πωλητής παραδίδει το εμπόρευμα πάνω στο πλοίο και υποχρεούται να πληρώσει το κόστος και το ναύλο για τη μεταφορά των προϊόντων στο λιμάνι προορισμού. Ο κίνδυνος απώλειας ή ζημίας μεταφέρεται στον αγοραστή τη στιγμή που το εμπόρευμα θα περάσει το στηθαίο του πλοίου Ο αγοραστής είναι υπεύθυνος και για οποιοδήποτε πρόσθετο έξοδο που ενδέχεται να ανακύψει μετά την φόρτωση και την αποστολή των εμπορευμάτων.
Επιπλέον, ο πωλητής οφείλει να παρέχει στον αγοραστή όλα τα συνοδευτικά έγγραφα και τις φορτωτικές- που έχουν συνταχθεί με βάση την συμφωνία πώλησης- για τη διευκόλυνσή του για την εκφόρτωση, τον εκτελωνισμό και την ολοκλήρωση της διαδικασίας μεταφοράς μέχρι τις δικές του εγκαταστάσεις.
Σε περίπτωση που δε συμφωνούν τα δυο μέρη, τότε προτιμάται χρήση του όρου CPT.
CIF: Cost, Insurance and Freight- Αξία, Ασφάλεια και Ναύλος (...κατανομαζόμενο λιμάνι προορισμού)
Ο πωλητής υποχρεούται όπως στον CFR να καλύψει όλα τα κόστη μεταφοράς του εμπορεύματος έως το λιμάνι προορισμού, όμως επιπλέον υποχρεούται να πληρώσει για τη θαλάσσια ασφάλιση του εμπορεύματος (ο ίδιος μπορεί να επιλέξει την ελάχιστη ασφάλιση). Ο κίνδυνος μεταφοράς μεταφέρεται στον αγοραστή μετά την φόρτωση του εμπορεύματος στο πλοίο και εάν επιθυμεί επιπλέον ασφάλιση, τότε καλύπτει ο ίδιος την επιπλέον αυτή δαπάνη. Ο πωλητής οφείλει να αποστείλει στον αγοραστή όλες τις φορτωτικές, ώστε να μπορεί να ολοκληρώσει τον εκτελωνισμό, την εισαγωγή και την παραλαβή του εμπορεύματος στις εγκαταστάσεις του.
Εάν και τα δυο μέρη δε συμφωνούν ότι η παράδοση γίνεται τη στιγμή που το προϊόν περάσει το στηθαίο του πλοίου, τότε γίνεται χρήση του CIP.
Διαφορές Incoterms 2010 με Incoterms 2000
Οι όροι Incoterms 2010 συνθέτουν το όγδοο σετ προκαθορισμένων όρων συμβολαίων διεθνούς εμπορίου, που δημοσιεύθηκε από το Διεθνές Εμπορικό Επιμελητήριο. Οι τροποποιήσεις που επήλθαν οφείλονται στη ραγδαία ανάπτυξη του παγκόσμιου εμπορίου, στις τάσεις και νέες πρακτικές που συνθέτουν τις σύγχρονες μεταφορές και κυρίως στην ανάγκη αύξησης της ασφάλειας της μεταφοράς των φορτίων.
Οι τελευταίες τροποποιήσεις που εφαρμόζονται από την 1η Ιανουαρίου 2011 αφορούν κυρίως την κατάργηση τεσσάρων εμπορικών όρων : DEQ, DES, DAF και DDU – και την εισαγωγή δυο νέων εμπορικών όρων «D», DAT (Παραδοτέο στο τερματικό) και DAP (Παραδοτέο στον τόπο προορισμού).
Επίσης, άλλαξε η βασική κατηγοριοποίηση και απλοποιήθηκε, καθώς στην προηγούμενη έκδοση οι όροι μοιράζονταν σε 4 κατηγορίες, ενώ οι 11 προκαθορισμένοι όροι του Incoterms 2010 διαχωρίζονται σε 2 βασικές ενότητες με βάση τη μέθοδο μεταφοράς. Η μεγαλύτερη ομάδα- των επτά όρων- μπορεί να χρησιμοποιηθεί ανεξαρτήτου τύπου μεταφοράς (ακόμα και σε συνδυασμένη μεταφορά), ενώ η μικρότερη ομάδα- τέσσερις όροι- εφαρμόζεται αποκλειστικά σε θαλάσσιες ή πλωτές μεταφορές.
Όροι Incoterms 2000 που εξαιρέθηκαν/ αντικαταστάθηκαν
Πριν την εφαρμογή του Incoterms 2010 ίσχυαν 13 κανονισμοί, από τους οποίους οι 4 αντικαταστάθηκαν από τους DAP και DAT ως εξής:
Παρερμηνείες
Ο όρος FOB plant / factory / works / place of manufacture που χρησιμοποιείται από τους Αμερικανούς πρέπει στη διεθνή πρακτική να αντικαθίσταται από το EXW (Incoterms 2000), δηλαδή "εκ του εργοταξίου".
Παραπομπές
Διεθνεις Οροι
Τάγμα του Σωτήρος
Το Τάγμα του Σωτήρος είναι ιεραρχικά, το ανώτερο Τάγμα Αριστείας της Ελληνικής Δημοκρατίας και παλαιότερα του Βασιλείου της Ελλάδος.
Ο πρώτος που τιμήθηκε με τον Μεγαλόσταυρο του Τάγματος του Σωτήρος ήταν ο Βασιλιάς της Βαυαρίας Λουδοβίκος Α΄, πατέρας του Βασιλιά Όθωνα κατά την ημέρα της θεμελίωσης των Ανακτόρων Αθηνών το 1836.
Το Τάγμα του Σωτήρος αποτέλεσε για 80 περίπου χρόνια το μοναδικό τάγμα. Το όνομα και η μορφή του διασήμου επελέγη για να υπενθυμίζει ότι χάρη στη Θεία συμπαράσταση του Σωτήρα πραγματοποιήθηκε η Εθνική Παλιγγενεσία.
Περιγραφή
Η μορφή του διασήμου μεταβλήθηκε σε αρκετά σημεία στα 170 χρόνια που πέρασαν από τη σύσταση του τάγματος. Σήμερα, το διάσημο αυτό, όπως καθορίστηκε δια του Π.Δ. 849/1975 (ΦΕΚ 273 Α΄/4-12-1975), αποτελείται από ένα οκταγώνιο οξυνόμενο σταυρό από λευκό σμάλτο. Το μέσον αυτού φέρεται περιζωσμένο από ένα στεφάνι που αναπαριστά το μισό κλαδί δρυός και το άλλο μισό δάφνης όπου επί της προσθίας όψης του φέρει την εικόνα του Σωτήρος, κατασκευασμένη επίσης από σμάλτο, με την επιγραφή «Η ΔΕΞΙΑ ΣΟΥ ΧΕΙΡ ΚΥΡΙΕ, ΔΕΔΟΞΑΣΤΑΙ ΕΝ ΙΣΧΥΙ». Στην πίσω όψη φέρει τον ελληνικό σταυρό (ισόκερο) επί κυανού πεδίου με την επιγραφή «Η ΕΝ ΑΡΓΕΙ Δ΄ ΕΘΝΙΚΗ ΤΩΝ ΕΛΛΗΝΩΝ ΣΥΝΕΛΕΥΣΙΣ αωκθ΄».
Ο Αστέρας του Τάγματος συνοδεύει μόνο τα διάσημα του Μεγαλόσταυρου, όπου το πλάτος του είναι 90 χιλ. και του Ανώτερου Ταξιάρχη με πλάτος τα 70 χιλ. Αμφότεροι φέρουν οκτώ ακτίνες και στο κέντρο την εικόνα του Σωτήρα. Οι πρώτοι αστέρες ήταν κεντητοί. Αργότερα επεκράτησαν μεταλλικοί, κατασκευασμένοι από άργυρο, όπως ισχύει μέχρι και σήμερα. Η ταινία που συνοδεύει το διάσημο των Μεγαλοσταύρων του τάγματος είναι γαλάζια, πλάτους 10 εκατοστά, με λευκές στενές λωρίδες κατά μήκος των άκρων, πλάτους 8 χιλ έκαστη.
Τάξεις
Όπως και τα άλλα ελληνικά Τάγματα Αριστείας, κατά το πρότυπο της γαλλικής Λεγεώνας της Τιμής, έτσι και του Σωτήρος διακρίνεται σε πέντε τάξεις, τον Μεγαλόσταυρο, τον Ανώτερο Ταξιάρχη, τον Ταξιάρχη, τον Χρυσό και τον Αργυρό Σταυρό:
Από τον οικείο νόμο προβλέπεται ότι το Τάγμα του Σωτήρος απονέμεται σε Έλληνες πολίτες που διακρίθηκαν στην προάσπιση των συμφερόντων της χώρας ή στην προσφορά εξαίρετων υπηρεσιών στο δημόσιο τομέα εντός ή εκτός Ελλάδος. Στην πράξη από το Τάγμα αυτό απονέμεται μόνο ο Μεγαλόσταυρος σε Αρχηγούς Ξένων Κρατών.
Άτομα που τιμήθηκαν
thumb|200px|Απονομή του Αργυρού Σταυρού του Βασιλικού Τάγματος του Σωτήρος για την μακράν και ευδόκιμον υπηρεσία του μηχανικού Αριστείδη Έσσλιν από τον Βασιλιά Γεώργιο Α΄.
Εξωτερικοί σύνδεσμοι
Κατηγορία:Ελληνικά τάγματα και μετάλλια
Λε Βαλ (Ντου)
Το Λε Βαλ (γαλλικά: Le Val) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Ντεν
Ο Ντεν ή Ντεβέν ((Den ή Dewen) ή, κατά τον Μανέθωνα, Ουσαφάης ή Ουσαφάιδας) ήταν Αιγύπτιος βασιλιάς της 1ης δυναστείας Φαραώ.
Ήταν γιος και διάδοχος του Ντζετ και της Μερνεΐτ (Merneith). Σε αιγυπτιακά αρχεία αναφέρονται πόλεμοι που έκανε με φυλές Βεδουΐνων στο Σινά. Ήταν ο πρώτος που χρησιμοποίησε τον τίτλο του βασιλέα της Άνω και Κάτω Αιγύπτου και χρησιμοποίησε το έμβλημα με τις δυο κορώνες, τη μία κόκκινη και την άλλη λευκή. Τα δύο χρώματα συμβόλιζαν τα δύο βασίλεια.
Το δάπεδο του τάφου του στην νεκρόπολη της Αβύδου είναι από κόκκινο γρανίτη και είναι η πρώτη φορά στην Αίγυπτο που χρησιμοποιήθηκε ο γρανίτης ως οικοδομικό υλικό.
Σύμφωνα με μελέτη του Τόμπυ Γουίλκινσον για τη Στήλη του Παλέρμο, ο Ντζετ βασίλεψε τουλάχιστον 32 χρόνια. Ο Γουίλκινσον αναφέρει ότι τα μεσαία έτη της βασιλείας του Ντζετ διατηρούνται στη Στήλη του Καΐρου (L Απόσπασμα 5), ενώ τα ύστερα έτη καταγράφονται στο μητρώο ΙΙΙ της στήλης του Παλέρμο.
Επιγραφή από ελεφαντόδοντο από την Άβυδο απεικονίζει τον Ντεν κατά τη στιγμή της «κατάκτησης της Ανατολής» (ο όρος «ανατολή» θεωρείται ότι αναφέρεται στο Σινά). Το όνομα Ντεν σημαίνει «ο Ώρος που χτυπά».
Εξωτερικοί σύνδεσμοι
Ντεν
Κλιντ Ίστγουντ
Ο Κλιντ Ίστγουντ (αγγλικά: Clinton Eastwood, Jr, 31  Μαΐου 1930) είναι Αμερικανός ηθοποιός και σκηνοθέτης στον κινηματογράφο.
Σκηνοθετούσε ταινίες ήδη από τη δεκαετία του 70 που αφήνουν καλές εντυπώσεις, αλλά η κινηματογραφική του καριέρα παραμένει ταυτισμένη με τους ρόλους των σκληροτράχηλων ηρώων που τον έκαναν διάσημο ως ηθοποιό. Αυτό αλλάζει το 1992, όταν σε ηλικία 62 ετών σκηνοθετεί την ταινία Οι ασυγχώρητοι. Η ταινία πήρε εξαιρετικές κριτικές, προτάθηκε για πολλά βραβεία και τελικά κέρδισε το Όσκαρ Καλύτερης Ταινίας. Ο Κλιντ Ίστγουντ κέρδισε το Όσκαρ Καλύτερης Σκηνοθεσίας, ενώ ήταν και υποψήφιος για το Όσκαρ Α' Ανδρικού Ρόλου. Τα επόμενα χρόνια οι σκηνοθετικές του δουλειές γνωρίζουν μεγάλη αναγνώριση και τον καθιερώνουν ως έναν από τους σημαντικότερους Αμερικάνους σκηνοθέτες. Κέρδισε δεύτερη φορά το Όσκαρ καλύτερης σκηνοθεσίας το 2004 για την ταινία Million Dollar Baby (που επίσης πήρε το Όσκαρ καλύτερης ταινίας) καθώς και άλλες δύο υποψηφιότητες.
Ο Κλιντ Ίστγουντ είναι επίσης και μουσικός και έχει συνθέσει τη μουσική για ορισμένες από τις ταινίες που σκηνοθέτησε.
Παραπομπές
Κατηγορία:Αμερικανοί σκηνοθέτες Κατηγορία:Βραβευμένοι με Χρυσή Σφαίρα Καλύτερης Σκηνοθεσίας Κατηγορία:Βραβευμένοι με Όσκαρ Καλύτερης Σκηνοθεσίας Κατηγορία:Παραγωγοί που κέρδισαν Όσκαρ Καλύτερης Ταινίας Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί συνθέτες μουσικής ταινιών
Γκιοκχάν Ινλέρ
Ο Γκιοκχάν Ινλέρ (τουρκικά: Gökhan Inler) (27 Ιουνίου 1984, Όλτεν) είναι ένας Ελβετός ποδοσφαιριστής με καταγωγή από την Τουρκία που αγωνίζεται στην Ιστανμπούλ Μπασάκσεχιρ.
Βιογραφία
Οι γονείς του Ινλέρ μετανάστευσαν στην Ελβετία λίγο προτού γεννηθεί. Έχουν καταγωγή από το Τζενέτ Πινάρ, μια κωμόπολη κοντά στο Καχραμανμαράς, πρωτεύουσα της ομώνυμης επαρχίας. Ο Ινλέρ έχει τρεις αδεφούς, τους Ιφράζ, Χιρόκ και Μποργιά.
Ξεκίνημα της καριέρας του
Ο Ινλέρ ξεκίνησε την καριέρα του στην ΦΚ Όλσεν και στα δεκάξι του έκανε το ντεμπούτο του στην Τσάλεντζ Λίγκ (Challenge League), τo πρωτάθλημα της δεύτερης κατηγορίας της Ελβετίας, με την ΦΚ Σολέρ προτού ενταχθεί στην ομάδα νέων της Βασιλείας μέχρι το 2004, χωρίς να καταφέρει να μπει στην πρώτη ομάδα.
Ζυρίχη και Ουντινέζε
Ύστερα από κάποιες δοκιμές με τη Φενέρμπαχτσε, έπαιξε με την ΦΚ Άαραου μέχρι τον Ιανουάριο του 2006 οπότε και μεταγράφηκε στα μέσα της σεζόν στην ΦΚ Ζυρίχη, με την οποία κέρδισε τα πρωταθλήματα του 2005-2006 και 2006-2007. Το καλοκαίρι του 2007 πήρε μεταγραφή για την ιταλική Ουντινέζε όπου άρχισε να γίνεται γνωστός. Πέτυχε το τελευταίο του γκολ με την Ουντινέζε ενάντια στη Νάπολι, στην οποία πήρε μεταγραφή τον Ιούλιο του 2011 για € 21 εκατομμύρια, ποσό που τον έκανε τον πιο ακριβοπληρωμένο Ελβετό ποδοσφαιριστή στην ιστορία του ελβετικού ποδοσφαίρου. .
Νάπολη
Στη Νάπολη έτυχε θερμής υποδοχής, ως ο ποδοσφαιριστής που έλειπε από το κέντρο του γηπέδου της ομάδας, όπου σχημάτισε ένα επιβλητικό δίδυμο δίπλα στον Βάλτερ Γκαργκάνο. Πέτυχε το πρώτο του γκολ με τη νέα του ομάδα στον τελευταίο αγώνα του ομίλου για το Τσάμπιονς Λίγκ, ανοίγοντας το σκορ στην εκτός έδρας νίκη με 2-0 ενάντια στη Βιγιαρεάλ που επέτρεψε στη Νάπολι να περάσει στον επόμενο γύρο της διοργάνωσης σε βάρος της Μάντσεστερ Σίτι.
Τον Μάιο του 2012 κατέκτησε με τη Νάπολι το Κύπελλο Ιταλίας, νικώντας με 2-0 στον τελικό την πρωταθλήτρια Γιουβέντους. Τον ίδιο τίτλο κατέκτησε με τους ναπολιτάνους το 2014 όταν επικράτησαν με 3-1 της Φιορεντίνα, σε ένα παιχνίδι που ο Ινλέρ αποβλήθηκε.
Διεθνής Καριέρα
Ο Ινλέρ έπαιξε με τις μικρές εθνικές τόσο της Ελβετίας όσο και της Τουρκίας μέχρι να επιλέξει να εκπροσωπήσει την πρώτη σε επίπεδο ανδρών. Έκανε την πρώτη του εμφάνιση με την Εθνική Ελβετίας ως αλλαγή στις 2 Σεπτεμβρίου του 2006 στο Σανκτ Γιάκομπ Παρκ κατά τη διάρκεια φιλικού αγώνα με τη Βενεζουέλα. Από τότε επιλέγεται διαρκώς για την εθνική του ομάδα.
Εξωτερικοί σύνδεσμοι
Κατηγορία:Ελβετοί ποδοσφαιριστές Κατηγορία:Ποδοσφαιριστές ΣΣΚ Νάπολι Κατηγορία:Ποδοσφαιριστές ΦΚ Ζυρίχη Κατηγορία:Ποδοσφαιριστές ΦΚ Βασιλεία Κατηγορία:Ποδοσφαιριστές ΦΚ Άαραου Κατηγορία:Ποδοσφαιριστές Σέριε Α Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Εθνικής Ελβετίας Κ21 Κατηγορία:Ποδοσφαιριστές Εθνικής Τουρκίας Κ21 Κατηγορία:Ποδοσφαιριστές Εθνικής Ελβετίας Κατηγορία:Μέσοι ποδοσφαιριστές Κατηγορία:Ποδοσφαιριστές Ουντινέζε Κάλτσιο Κατηγορία:Ποδοσφαιριστές Ιστανμπούλ Μπασάκσεχιρ Κατηγορία:Ποδοσφαιριστές Σούπερ Λιγκ Τουρκίας Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Λέστερ Σίτι Κατηγορία:Ποδοσφαιριστές Μπεσίκτας
Φιλίπ Σταρκ
Ο Φιλίπ Σταρκ (Philippe Starck, 18 Ιανουαρίου 1949 ) είναι Γάλλος σχεδιαστής, ένας από τους πιο γνωστούς βιομηχανικούς σχεδιαστές του 21ου αιώνα. Το έργο του εκτείνεται σε ένα ευρύ φάσμα αντικειμένων εσωτερικής διακόσμησης αλλά και προϊόντων μαζικής παραγωγής.
Βιογραφία
Πέρασε τα παιδικά του χρόνια ανάμεσα στους πίνακες ζωγραφικής του πατέρα του, αναλώνοντας πολλές ώρες πριονίζοντας, κόβοντας, κολλώντας, τρίβοντας διαλυμένα ποδήλατα, μηχανές και άλλα αντικείμενα. Αρχικά υπήρξε αυτοδίδακτος και το 1968 σπούδασε στο Ecole Nissim de Camondo, στο Παρίσι. Τον ίδιο χρόνο ίδρυσε την πρώτη εταιρία που παρήγαγε φουσκωτά αντικείμενα. Μέχρι το 1975, δούλευε ως ανεξάρτητος διακοσμητής εσωτερικών χώρων και ως σχεδιαστής προϊόντων. Αξιοσημείωτο είναι ότι δημιούργησε μία σειρά προϊόντων φτηνών σε κόστος για την αμερικανική εταιρία Target Stores, ενώ το 1979 ίδρυσε τη Starck Company.
Από το 1982, έτος κατά το οποίο ανέλαβε τη διακόσμηση των ιδιωτικών διαμερισμάτων του προέδρου της Γαλλίας Φρανσουά Μιτεράν, αυξήθηκε ο αριθμός των έργων που του ανατίθονταν. Ανέλαβε το Café Costes, μετέτρεψε το Royalton και το Paramount στη Νέα Υόρκη σε δύο κλασσικά ξενοδοχεία του κόσμου και δημιούργησε στην Ιαπωνία αρχιτεκτονικούς πύργους de force, οι οποίοι τον έκαναν τον μεγαλύτερο υποστηρικτή του εξπρεσιονισμού στην αρχιτεκτονική. Επίσης, από τις πιο γνωστές και σημαντικές του δουλειές ήταν το ποντίκι του υπολογιστή για λογαριασμό της εταιρίας Microsoft, ο σχεδιασμός κάποιων σκαφών αλλά και της συσκευασίας της μπύρας της εταιρίας Kronnenbourg1664. Του ανατέθηκε επίσης ο σχεδιασμός του «διαστημικού αερολιμένα» Virgin Galactic στο Νέο Μεξικό. Την περίοδο 1993-96 διετέλεσε διευθυντής καλλιτεχνικού τμήματος της Thomson Consumer Electronics.
Ο Σταρκ ζει σε 4 διαφορετικές πόλεις. Στο Παρίσι όπου αναλαμβάνει τις δημόσιες σχέσεις του, στη Νέα Υόρκη όπου πραγματοποιεί κυρίως το τεχνικό κομμάτι της δουλειάς του, στην πόλη Burano της Ιταλίας όπου επίσης εργάζεται και στο Λονδίνο.
Έργο
Η δουλειά του Σταρκ στηρίζεται κατ’ εξοχήν σε προϊόντα που δεν αποτελούν ακριβά μοναδικά αντικείμενα. Είναι χρηστικά νοικοκυρικά αντικείμενα, τα οποία ο ίδιος φροντίζει να βγουν στην ευρεία αγορά μέσω της μαζικής παραγωγής. Τα προϊόντα του είναι συχνά στυλιζαρισμένα, αεροδυναμικά και οργανικά στην όψη τους και είναι επίσης κατασκευασμένα με χρήση ασυνήθιστων συνδυασμών υλικών όπως γυαλί με πέτρα, πλαστικό με αλουμίνιο, εργοστασιακό βελούδο με χρώμιο και άλλα. Αναγνωρίστηκαν επίσης στη Γαλλία, όπου του είχε ανατεθεί να σχεδιάσει το Ecole Nationale Supirieure des Arts Decoratifs στο Παρίσι, τον πύργο ελέγχου στο αεροδρόμιο του Μπορντώ, και ένα μηχανισμό ανακύκλωσης στο κέντρο του Παρισιού. Στο εξωτερικό, ανέλαβε τη διακόσμηση του Peninsula Hotel στο Χονγκ Κονγκ, του Teatron στο Μεξικό, του ξενοδοχείου Delano στο Μαϊάμι, του Mondrian στο Λος Άντζελες, του Asia de Cuba restaurant στη Νέα Υόρκη και άλλων πολλών projects. Έργα του φιλοξενούνται επίσης σε αρκετά μουσεία (Παρίσι, Νέα Υόρκη, Μόναχο, Λονδίνο, Σικάγο, Kyoto, Βαρκελώνη).
Χρηστικά και καθημερινά αντικείμενα που έχει σχεδιάσει περιλαμβάνουν ζυμαρικά, σταχτοδοχεία, φωτιστικά, οδοντόβουρτσες, χερούλια της πόρτας, μαχαιροπίρουνα, κηροπήγια, κατσαρόλες, βάζα, ρολόγια, μηχανάκια – scooters, μοτοσικλέτες, γραφεία, μπάνια, ρούχα, εσώρουχα, παπούτσια, ακόμα και φαγητό αλλά και άλλα πολλά, ακόμα αποφασισμένος ότι οι σχεδιαστικές του προθέσεις, όπως πάντα, σέβονται τη φύση (περιβάλλον) και το μέλλον της ανθρωπότητας.
Επιλεγμένα projects
Στην εφημερίδα TIMES της Νέας Υόρκης είπε χαρακτηριστικά ότι σήμερα υπάρχει η τάση των ανθρώπων που ταξιδεύουν να φοράνε πράσινα φωσφορίζοντα πουλόβερ και πορτοκαλί αθλητικά Νike.
«Μερικές φορές ανοίγεις μία μικρή πορτούλα στους ανθρώπους έτσι ώστε αυτοί να εμπνευστούν στο να ’’αναβαθμίσουν’’ τους εαυτούς τους.»
« Δεν προσπαθούμε να επιβάλλουμε το πως θα ντύνονται οι άνθρωποι, το dress code τους. Αυτό που προσπαθούμε να κάνουμε είναι οι άνθρωποι να σκεφτούν.. ’’Ουάου, πηγαίνω στο Eurostar..!»
Οπτικό ποντίκι για τη Microsoft
Το τελικό σχέδιο του ποντικιού είναι υπερβολικά κοντά στο αρχικό του (πρωτότυπο). Σύμφωνα με τον Starck, η συμμετρία του σχεδιασμού του ποντικιού, είναι εμπνευσμένη από τα δύο ημισφαίρια του ανθρώπινου εγκεφάλου, με τις πορτοκαλί ή τις μπλε φωτεινές περιοχές που παραπέμπουν στη ζωή που κυλάει προς τα κάτω, στο κέντρο. Υπήρξαν λίγες, πολύ μικρές τροποποιήσεις που έγιναν στο ποντίκι για να επιβεβαιωθεί ότι περιείχε την ακεραιότητα του αρχικού σχεδίου του, λειτουργώντας ταυτόχρονα άνετα ακόμα και μετά από πολλές ώρες χρήσης. Η συγκεκριμένη διαλογή των χρωμάτων (πορτοκαλί και μπλε) έγινε για να δώσει έμφαση στο μοντέρνο στυλ αυτού του ποντικιού και για να δώσει στους αγοραστές του τη χρωματική επιλογή που εκφράζει τη δική τους προσωπική προτίμηση.
Μέσα από το design, μαθαίνεις για τη φύση του μυαλού σου παρά για την αίσθηση του κόσμου της επιθυμίας και της προσκόλλησης. Γιατί είναι αυτό σημαντικό; Πιστεύουμε ότι τα παγκόσμια πράγματα είναι πολύ χρήσιμα, αλλά η ευχαρίστηση που αυτά φέρνουν είναι μικρή και εφήμερη. Το design από την άλλη, έχει τόσα πολλά να προσφέρει... ευχαρίστηση, κατανόηση, ανώτερη επικοινωνία και έλεγχο. Ο έλεγχος εδώ, δεν σημαίνει ότι ελέγχεσαι από κάποιον άλλο, παρά μόνο από την προσωπική σου γνωστική κατανόηση και σοφία, πράγμα το οποίο είναι απολύτως ειρηνική και ευχάριστη εμπειρία. Γι’ αυτό, ο σκοπός της σχεδιαστικής σκέψης είναι πολύ χρήσιμος.
« Η θεωρία μου δεν είναι θεωρία, είναι απλά μία οπτική. Δεν σας έχω δώσει κανένα σετ κανόνων.. Δεν σας έχω δώσει ένα σύστημα. »
Πελάτες
thumb|200px|Thomson Ο Σταρκ έχει σχεδιάσει προϊόντα για τις εταιρείες: 3 Suisses, Alain Mikli, Alessi, Aprilia, Baleri, Cassina, Driade, Fiam, Flos, Fluocaril, Hansgrohe, IDEE, JCDecaux, Kartell, Samsonite, Seven Eleven, Thomson (Saba, Telefunken), Vitra, XO, κ.α
Αποσπάσματα από συνεντεύξεις του Σταρκ
’’Ζω τη ζωή ενός μοναχού. Αφήνω έξω τα πάντα. Δεν πηγαίνω σε θέατρα, σινεμά, πάρτι και οτιδήποτε άλλο παρόμοιο με αυτά.’’
’’Σήμερα, το πρόβλημα δεν είναι να παράγεις περισσότερο έτσι ώστε να πουλάς περισσότερο. Το βασικό ερώτημα είναι αυτό του δικαιώματος του προϊόντος να υπάρχει. Και είναι δικαίωμα και καθήκον του σχεδιαστή, από την αρχή, να εξετάσει τη γνησιότητα του προϊόντος, και έτσι μέσα από αυτό μπορεί και ’’υπάρχει’’ και αυτός.’’
Εξωτερικοί σύνδεσμοι
Κατηγορία:Γάλλοι αρχιτέκτονες Κατηγορία:Γάλλοι βιομηχανικοί σχεδιαστές Κατηγορία:Γάλλοι διακοσμητές εσωτερικών χώρων
Η Αλίκη δε μένει πια εδώ
Η κινηματογραφική ταινία Η Αλίκη δε μένει πια εδώ (αγγλ. Alice Doesn't Live Here Anymore) είναι δραματική κομεντί παραγωγής 1974 σε σκηνοθεσία Μάρτιν Σκορσέζε και σε σενάριο Ρόμπερτ Γκέτσελ. Πρωταγωνίστρια της ταινίας είναι η Έλεν Μπέρστιν, στο ρόλο μιας γυναίκας, της Άλις, που ταξιδεύει με τον μικρό της γιο στον αμερικανικό Νότο αναζητώντας καλύτερες συνθήκες διαβίωσης. Στην ταινία εμφανίζονται επίσης οι: Κρις Κριστόφερσον, Χάρβεϊ Καϊτέλ, Ντάιαν Λαντ και Τζόντι Φόστερ. Τον ρόλο του γιου της Άλις ερμηνεύει ο μικρός Άλφρεντ Λάτερ.
Η ταινία έλαβε τρεις υποψηφιότητες για βραβείο Όσκαρ και χάρισε στη Μπέρστιν το Όσκαρ Α' Γυναικείου Ρόλου.
Υπόθεση
Η Άλις Χάιατ (Έλεν Μπέρστιν), στα 35 της, είναι απογοητευμένη από τη ζωή της και μητέρα του 12χρονου Τομ (Άλφρεντ Λάτερ). Ξαφνικά ο σύζυγός της σκοτώνεται σε αυτοκινητικό δυστύχημα και μένει χήρα. Αποφασίζει τότε να γυρίσει στην ιδιαίτερη πατρίδα της, το Μοντερέι, και να ξαναρχίσει την καριέρα της ως τραγουδίστρια. Ξεκινάει λοιπόν, μαζί με τον γιό της κι ένα φορτωμένο με πράγματα αυτοκίνητο, το ταξίδι για μιαν άλλη ζωή. Στο δρόμο για την Καλιφόρνια θα δώσει τη δική της μάχη για την επιβίωση δουλεύοντας ως τραγουδίστρια αλλά και σερβιτόρα, θα συνάψει σχέση με τον Μπεν (Χάρβεϊ Καϊτέλ) έναν άνδρα με βίαιο χαρακτήρα από τον οποίο θα ξεφύγει και στη συνέχεια η γνωριμία της μ' ένα γενναιόδωρο άνδρα, τον Ντέιβιντ (Κρις Κριστόφερσον) θα σηματοδοτήσει μια σειρά αλλαγών για τη ζωή της.
Πληροφορίες παραγωγής
Κατά τη διάρκεια των γυρισμάτων της ταινίας Ο Εξορκιστής (The Exorcist, 1973) η Έλεν Μπέρστιν προσεγγίστηκε από ανθρώπους της εταιρίας Warner που της ζητούσαν να ξανασυνεργαστεί μαζί τους. Αφότου διάβασε ορισμένα από τα σενάρια που της πρότειναν, η ηθοποιός δήλωσε απογοητευμένη καθώς τα περισσότερα παρουσίαζαν τη γυναίκα ως θύμα, σύντροφο κάποιου ήρωα, πόρνη ή το αντικείμενο του πόθου κάποιου και δεν πίστευε ότι τα σενάρια αυτά αντικατόπτριζαν τη γυναίκα της αμερικανικής κοινωνίας του τότε. Όταν ξαφνικά βρέθηκε στα χέρια της το σενάριο της ταινίας Η Αλίκη δε μένει πια εδώ κι ο ατζέντης της επικοινώνησε το διευθυντή παραγωγής της Warner, Τζον Κάλεϊ. Ο Κάλεϊ θεώρησε ότι το σενάριο ήταν καλό και πρότεινε στη Μπέρστιν και τη σκηνοθεσία. Η ηθοποιός θεώρησε ότι δεν ήταν έτοιμη για ένα τέτοιο βήμα και δέχτηκε μόνο την συμβάλλει ως παραγωγός. Η Μπέρστιν τότε επικοινώνησε με το Φράνσις Φορντ Κόπολα ψάχνοντας για κάποιο νέο σκηνοθέτη με νεωτεριστικές ιδέες κι ο Κόπολα της πρότεινε το Μάρτιν Σκορσέζε, ο οποίος την προηγούμενη χρονιά είχε συγκλονίσει κοινό και κριτικούς με την ταινία Κακόφημοι δρόμοι (Mean Streets, 1973). Ο Σκορσέζε συμφώνησε καθώς ήθελε να αποδείξει σε όλους ότι είναι ικανότατος στη σκηνοθεσία γυναικών, (καθώς στις ταινίες του μέχρι τότε, οι πρωταγωνιστές ήταν άνδρες). Φημολογείται ότι η Μπέρστιν την πρώτη μέρα των γυρισμάτων τον ρώτησε: κι εκείνος απάντησε:
Ο Σκορσέζε και η Μπέρστιν πήραν από κοινού την απόφαση να συμπεριλάβουν στο εγχείρημα όσο το δυνατόν περισσότερες γυναίκες. Η Μπέρστιν χρόνια αργότερα περιέγραψε τη συνεργασία της με το σκηνοθέτη, που γύρισε την πρώτη του χολιγουντιανή ταινία για λογαριασμού μεγάλου στούντιο, ως μια από τις καλύτερες που είχε ποτέ.
Διανομή ρόλων
Ο Χάρβεϊ Καϊτέλ, ένας από τους αγαπημένους ηθοποιούς του Σκορσέζε, με τον οποίο είχε ήδη συνεργαστεί για το Κακόφημοι Δρόμοι ανέλαβε το ρόλο του βίαιου φίλου της Άλις. Η Ντάιαν Λαντ ανέλαβε το ρόλο της επιστήθιας φίλης της Άλις και προτάθηκε και για Όσκαρ Β' Γυναικείου Ρόλου, ενώ η κόρη της με τον Μπρους Ντερν, Λώρα, έλαβε έναν μικρό ρόλο στην ταινία. Η Ντερν έγινε χρόνια αργότερα διάσημη για τη συμμετοχή της στις ταινίες του Ντέιβιντ Λιντς Μπλε Βελούδο (Blue Velvet, 1986) και Ατίθαση καρδιά (Wild at heart, 1990). Στην ταινία συμμετείχε επίσης, σε μικρό ρόλο, η Τζόντι Φόστερ, η οποία συνεργάστηκε ξανά με τον Σκορσέζε το 1976, υποδυόμενη μια ανήλικη πόρνη στην ταινία Ο Ταξιτζής (Taxi Driver). Για το ρόλο του γιου της Άλις, έγιναν ακροάσεις στις οποίες συμμετείχαν πάνω από 300 παιδιά. Συνάντησε τον Άλφρεντ Ράτερ στο δωμάτιο του ξενοδοχείου του και το αγόρι ήταν λιγομίλητο και ντροπαλό, όταν όμως ξεκίνησαν οι πρόβες με την Έλεν Μπέρστιν, ο μικρός ξεθάρρεψε και δε σταματούσε να μιλάει.
Εισπράξεις
Η ταινία έχοντας προϋπολογισμό 1,8 εκατομμυρίων δολαρίων, έκανε εισπράξεις της τάξεως των 21.044.810 δολαρίων παγκοσμίως.
Βραβεία
Βραβεία Ακαδημίας Κινηματογράφου (Όσκαρ)
Βράβευση:
Υποψηφιότητα:
Το φιλμ κέρδισε το βραβείο BAFTA καλύτερης ταινίας για το 1974.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1974 Κατηγορία:Ταινίες παραγωγής Warner Bros. Κατηγορία:Αμερικανικές αισθηματικές δραματικές ταινίες Κατηγορία:Αγγλόφωνες ταινίες Κατηγορία:Ταινίες με θέμα τη γυναίκα Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου Κατηγορία:Ταινίες σε σκηνοθεσία Μάρτιν Σκορσέζε Κατηγορία:Ταινίες γυρισμένες στην Αριζόνα
Μέμος Μπεγνής
Ο Μέμος Μπεγνής (20 Νοεμβρίου 1974) είναι Έλληνας ηθοποιός.
Πρώτα Χρόνια
Γεννήθηκε στη Σαλαμίνα το 1974. Τελειώνοντας το σχολείο ξεκίνησε τις σπουδές του στο ναυτικό ενώ μετά την ολοκλήρωσή τους ξεκίνησε να εργάζεται ως υπαξιωματικός του ναυτικού. Μετά από τρία χρόνια σε αυτή τη θέση αποφάσισε να παραιτηθεί. Εκείνη την περίοδο δούλευε στο θέατρο ως πιανίστας στην παράσταση "Master Class" σε σκηνοθεσία Μιχάλη Κακογιάννη στο θέατρο Κάτια Δανδουλάκη. Εκεί ο ηθοποιός τον παρότρυνε να ασχοληθεί με την υποκριτική κάνοντας σπουδές στον συγκεκριμένο τομέα.
Τηλεόραση
Η πρώτη του τηλεοπτική συμμετοχή έγινε τη σεζόν 1999-2000 στην κωμική σειρά του STAR "Οι Θειοσεβούμενοι". Στη σειρά έπαιξε μαζί με τους Ντίνα Κώνστα, Άννα Κουρή, Σοφία Ολυμπίου, Γιώργο Λέφα, Χρήστο Ευθυμίου και Ισαβέλλα Βλασιάδου. Ακολούθησε η guest εμφάνισή του στη σειρά "Άρωμα Γυναίκας" το 2001.
Τη σεζόν 2004-2005 ακολούθησε η σειρά που τον καθιέρωσε ως ηθοποιό. Το Μη μου λες αντίο ήταν ένα από τα πιο επιτυχημένα σήριαλ της σεζόν με υψηλά νούμερα τηλεθέασης καθώς η πλοκή της σειράς κέντρισε το ενδιαφέρον του κοινού. Στη σειρά αυτή υποδύθηκε το μουσουλμάνο της Θράκης Μουράτ, ο οποίος είχε συνάψει ερωτική σχέση με την Αθηναία Χριστίνα (Θάλεια Ματίκα). Ακολούθησε η δραματική σειρά "Στον Ήλιο του Αιγαίου" την επόμενη σεζόν πρωταγωνιστώντας με τη Λίνα Σακκά. Τη σεζόν 2006-2007 πρωταγωνίστησε σε δύο σειρές: την κωμική σειρά Πάλι από την αρχή -που παρουσίαζε τη ζωή κάποιων νέων ανθρώπων στην Ελλάδα του σήμερα- και τη δραματική σειρά "Η Τελευταία Παράσταση" που βασιζόταν στη ζωή της Έλλης Λαμπέτη. Στην Τελευταία Παράσταση υποδύθηκε τον Αλέκο Αλεξανδράκη.
Έχει παίξει ακόμα στις σειρές «Εντιμότατοι κερατάδες», «Οι ιστορίες του αστυνόμου Μπέκα», «Λατρεμένοι μου γείτονες» και "Το δαχτυλίδι της φωτιάς"
Εξωτερικοί σύνδεσμοι
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί κινηματογράφου
VisualAudio
Το VisualAudio είναι ένα πρόγραμμα που ανακτά ήχο από την εικόνα ενός δίσκου φωνογράφου. Προέκυψε από μια συνεργασία μεταξύ του Ελβετικού Εθνικού Αρχείου Ήχου και της Σχολής Μηχανικών και Αρχιτεκτονικής του Φρίμπουργκ.
Ιστορία
Η ιδέα αυτής της ανάκτησης του ήχου των παλαιών δίσκων μέσω οπτικής σάρωσης ξεκίνησε το καλοκαίρι του 1999 στο Λουγκάνο, μεταξύ του τεχνικού διευθυντή του Ελβετικού Εθνικού Αρχείου Ήχου (Fonoteca Nazionale) Stefano S. Cavaglieri (δημιουργός και κάτοχος της πνευματικής ιδιοκτησίας, εμπνευστής του έργου), του πρώην διευθυντή της M & C Management and Communications SA Pierre Hemmer (συνδημιουργός του έργου) και του διευθυντή του Ελβετικού Εθνικού Αρχείου Ήχου Pio Pellizzari (συνδημιουργός του έργου).
Η σχολή μηχανικής και αρχιτεκτονικής του Φράιμπουργκ (Hochschule für Technik und Architektur Freiburg) ήταν ο κύριος εταίρος, αρχικά μελετώντας τη σκοπιμότητά του και στη συνέχεια ξεκινώντας ένα έργο που εξελίχθηκε επί χρόνια.
Αρχή
Κατά την κανονική αναπαραγωγή ενός δίσκου φωνογράφου, ο ήχος λαμβάνεται από μια γραφίδα που ακολουθεί το αυλάκι. Η ακτινική μετατόπιση του αυλακιού είναι παρατηρήσιμη μέσω μικροσκοπίου, πράγμα που σημαίνει ότι η ηχητική πληροφορία είναι ορατή.
Εάν ληφθεί μια αναλογική εικόνα υψηλής ανάλυσης από κάθε πλευρά του δίσκου και οι πληροφορίες στο φιλμ ψηφιοποιηθούν στη συνέχεια με τη χρήση κυκλικού σαρωτή, διάφοροι αλγόριθμοι μπορούν να επεξεργαστούν την εικόνα προκειμένου να εξαχθεί και να ανακατασκευαστεί ο ήχος.
Φωτογραφία
Κεντρικό μέρος της διαδικασίας είναι η φωτογράφηση. Πραγματοποιείται στην αρχή της διαδικασίας σε έναν κατάλληλα καθαρισμένο δίσκο, προκειμένου να αρχειοθετηθεί ως φιλμ.
Διαδικασία σάρωσης
Μόλις το περιεχόμενο του δίσκου αποθηκευτεί σε φωτογραφικό φιλμ, το επόμενο βήμα είναι η ανάκτηση του αρχικού ήχου. Το Πανεπιστήμιο Εφαρμοσμένων Επιστημών του Fribourg κατασκεύασε ένα πρωτότυπο σαρωτή για να το κάνει αυτό.
Η τρέχουσα [πότε;] έκδοση του σαρωτή αποτελείται από μια γυάλινη περιστρεφόμενη πλάκα, πάνω στην οποία τοποθετείται το φιλμ. Η ψηφιοποίηση της εικόνας γίνεται από μια γραμμική κάμερα CCD πλάτους 2048 pixel, η οποία λαμβάνει εικόνες σε τακτά χρονικά διαστήματα, με συχνότητες που κυμαίνονται από 25.000 έως 200.000 γραμμές ανά περιστροφή. Ο συνδυασμός της κάμερας με το περιστρεφόμενο φιλμ παρέχει μια περιστροφική σάρωση του αρχείου με τη μορφή ορθογώνιας εικόνας ενός δακτυλίου. Μια δεύτερη ακτινική κίνηση παρέχει τον επόμενο δακτύλιο.
Επεξεργασία εικόνας
Αφού ψηφιοποιηθούν, οι εικόνες υποβάλλονται σε επεξεργασία για την ανάλυση και τον προσδιορισμό των θέσεων και της μετατόπισης του αυλακιού. Το πρώτο βήμα είναι η διόρθωση των ατελειών των εικόνων που έχουν ληφθεί. Πολλές διαταραχές μπορεί να προέρχονται από διάφορα στάδια της διαδικασίας λήψης: από τον ίδιο τον δίσκο (ρωγμές, γρατσουνιές, σκόνη), τη φωτογράφηση (κόκκοι φιλμ) ή τη σάρωση (σκόνη, οπτικά, αισθητήρες CCD).
Στη συνέχεια, η θέση του αυλακιού εκτιμάται με τη χρήση αλγορίθμων ανίχνευσης ακμών. Μόλις εντοπιστούν οι ακμές, πραγματοποιούνται διορθώσεις που απαιτούν πιο σύνθετη γνώση της δομής της εικόνας. Μερικά παραδείγματα διορθώσεων:
Εξαγωγή ήχου
Το τελικό βήμα είναι η μετατροπή της μετατόπισης του αυλακιού σε ακουστικό σήμα. Το σήμα αυτό υποβάλλεται σε επεξεργασία με ζωνοπερατά φίλτρα προκειμένου να ληφθεί μόνο το εύρος ζώνης της αρχικής ηχογράφησης. Εφαρμόζονται ορισμένες εξισώσεις συχνότητας (για παράδειγμα RIAA).
Το έργο αυτό αποσκοπεί στην ανάκτηση και αρχειοθέτηση του ήχου όσο το δυνατόν πιο κοντά στον αρχικό. Από προεπιλογή, δεν εφαρμόζεται αποκατάσταση ήχου.
Σπασμένοι δίσκοι
Ο απώτερος στόχος αυτού του έργου είναι η ανάκτηση ήχου από έναν αλλιώς για πάντα χαμένο δίσκο.
Πολλοί δίσκοι από τη δεκαετία του 1940 είναι ραγισμένοι και σίγουρα μη αναπαραγώγιμοι. Το αποτέλεσμα είναι ένα ενδιαφέρον παζλ. Καθώς οι ρωγμές οφείλονται στη συρρίκνωση της λάκας, δεν υπάρχει απώλεια υλικού στις περισσότερες περιπτώσεις. Για την επίλυση αυτού του προβλήματος, τον Νοέμβριο του 2006, το Ελβετικό Εθνικό Αρχείο Ήχου ξεκίνησε ένα έργο που χρηματοδοτήθηκε από το Ίδρυμα Gebert Rüf. Τα μέχρι στιγμής αποτελέσματα είναι ενθαρρυντικά. Ο αλγόριθμος χρησιμοποιεί βασικά χαρακτηριστικά σήματος για να καθορίσει αν δύο τμήματα αυλακιού είναι συνεχόμενα ή όχι.
Το έργο βρίσκεται ακόμη [πότε;] σε φάση δοκιμαστικής επικύρωσης, αλλά κάποιοι ήχοι είναι ήδη διαθέσιμοι.
Ποιότητα συστήματος
Η επίτευξη της ίδιας ποιότητας τόσο καλής όσο ένας αρχικός δίσκος που αναπαράγεται σε ένα σύγχρονο πικάπ είναι μάλλον μη ρεαλιστική. Αρχικά γύρω στα 20 dB στο πρώιμο πρωτότυπο, ο λόγος σήματος προς θόρυβο του σύγχρονου συστήματος βρίσκεται γύρω στα 19 dB για έναν καλό δίσκο 78 στροφών ανά λεπτό.
Πλεονεκτήματα και μειονεκτήματα
Με το ενδιάμεσο φωτογραφικό στάδιο, η λύση αυτή επιλύει αρκετές σημαντικές προκλήσεις που συναντώνται στα συστήματα αρχειοθέτησης.
Μειονεκτήματα του συστήματος:
Εξωτερικοί σύνδεσμοι
Κατηγορία:Συσκευές αναπαραγωγής ήχου Μουσική τεχνολογία
Αρτούρ Τσιλινγκάροφ
Ο Αρτούρ Νικολάγεβιτς Τσιλινγκάροφ (ρωσικά: Артур Николаевич Чилингаров, αρμενικά: Արտուր Չիլինգարյան, Λένινγκραντ, Σοβιετική Ένωση, 25 Σεπτεμβρίου 1939) είναι Ρώσος πολικός εξερευνητής και πολιτικός, αρμενικής καταγωγής.
Βιογραφία
Ο Τσιλινγκάροφ γεννήθηκε το 1939 στην Αγία Πετρούπολη (τότε γνωστή ως Λένινγκραντ) της σημερινής Ρωσίας από Αρμένιο πατέρα και Ρωσίδα μητέρα. Το 1963 αποφοίτησε από το τμήμα Πολικών Σπουδών της Ναυτικής Ακαδημίας Μακάροφ και στη συνέχεια τοποθετήθηκε ως μηχανικός-ωκεανογράφος στις εγκαταστάσεις του Αρκτικού και Ανταρκτικού Ινστιτούτου Ερευνών στο Τίκσι, κοντά στην όχθη του κόλπου Μπουόρ-Χάγια στη Θάλασσα Λάπτεφ της σοβιετικής Άπω Ανατολής. Το 1965 τοποθετήθηκε επικεφαλής του πλωτού ερευνητικού σταθμού station Северный полюс-19 και το 1971 ανέλαβε τη διεύθυνση του σταθμού Bellingshausen της σοβιετικής ερευνητικής αποστολής στα νησιά Νότια Σέτλαντ της Ανταρκτικής.
Κατόπιν εργάστηκε στην Νενετσία της ευρύτερης περιοχής της Αρκτικής και το 1985 ηγήθηκε της επιχείρησης ανεύρεσης ερευνητικού σκάφους που είχε αποκλειστεί στον Νότιο Ωκεανό από τους πάγους. Για τη συμβολή του στη συγκεκριμένη επιχείρηση τιμήθηκε από την ΕΣΣΔ με το μετάλλιο του Ήρωα της Σοβιετικής Ένωσης. Την περίοδο Μαΐου-Ιουνίου του 1987 ηγήθηκε μιας σημαντικής πολυσύνθετης εξερευνητικής αποστολής στην Αρκτική, ενώ τον Ιανουάριο του 2002 κινδύνευσε όταν το διπλάνο Antonov An-3 στο οποίο επέβαινε μαζί με ομάδα τουριστών, αντιμετώπισε μηχανικό πρόβλημα κατά τη διάρκεια πτήσης στον Νότιο Πόλο. Το 2007 ήταν επικεφαλής της σημαντικής αλλά και αμφιλεγόμενης ρωσικής ερευνητικής αποστολής που πραγματοποίησε έρευνες σε βάθος 4.200 μέτρων, στον βυθό της θάλασσας Βορείου Πόλου , ενώ το επόμενο έτος πραγματοποίησε ανάλογες έρευνες με επανδρωμένα βαθυσκάφη στη λίμνη Βαϊκάλη. Ο Τσιλινγκάροφ έχει τιμηθεί με βραβεία και μετάλλια όπως του Ήρωα της Σοβιετικής Ένωσης και της Ρωσίας, και είναι μέλος διαφόρων επιστημονικών συνδέσμων και οργανισμών.
Πολιτική σταδιοδρομία
Ο Τσιλινγκάροφ ανήκει στο κόμμα της Ενωμένης Ρωσίας και είναι εκλεγμένος γερουσιαστής της περιφέρειας Τούλα στο Συμβούλιο της Ομοσπονδίας. Παλαιότερα, ήταν από το 1993 μέχρι το 2011 μέλος της ρωσικής Δούμας, της οποίας διετέλεσε και αντιπρόεδρος.
Βιβλιογραφία
Κατηγορία:Ρώσοι εξερευνητές Κατηγορία:Ρώσοι επιστήμονες Κατηγορία:Αρμένιοι επιστήμονες Κατηγορία:Ρώσοι πολιτικοί
Helloween
Οι Helloween είναι γερμανικό power metal συγκρότημα, το οποίο δημιουργήθηκε το 1984 στο Αμβούργο. Από τότε έχουν κυκλοφορήσει δεκαέξι στούντιο δίσκους, οι οποίοι, εκτός του ντεμπούτου τους, ανέβηκαν στο Top-40 της πατρίδας τους.
Η αρχή και εμπορική επιτυχία
Οι Helloween σχηματίστηκαν το 1984 από τον κιθαρίστα και τραγουδιστή Κάι Χάνσεν, τον κιθαρίστα Μίχαελ Γουάικατ, τον μπασίστα Μάρκους Γκρόσκοπφ και το ντράμερ Ίνγκο Σβίχτενμπεργκ. Την πρώτη χρονιά ύπαρξης τους, υπέγραψαν συμβόλαιο με τη "Noise Records" και ηχογράφησαν τα τραγούδια "Oernst of Life" και "Metal Invaders" για τη συλλογή "Death Metal". Το Μάρτιο του 1985 κυκλοφόρησαν το ομώνυμο ΕΡ τους και στο τέλος της χρονιάς ακολούθησε ο πρώτος τους δίσκος με τίτλο "Walls of Jericho".